Для людзей сталага ўзросту Смаргонскі раённы цэнтр культуры арганізаваў “Дзень шчасця”. Ветэраны дзяліліся самым патаемным: распавядалі пра сваё каханне, сямейныя ўзаемаадносіны. Мясцовыя майстрыхі прэзентавалі выставу сваіх вырабаў, распавялі, што іх натхняе на такую працу. Гучалі вершы, дэманстравалася тэатралізаваная пастаноўка. Перад гасцямі выступілі салісты народнай эстраднай студыі “Міраж” і дзіцячага танцавальнага калектыву Смаргонскага РЦК.